Забойства нявіннай авечкі асудзілі нават самі голыя перформеры — гэта аказалася для іх непрыемным сюрпрызам (навошта ім там авечка, ведалі толькі арганізатары). Журналісты, якія пісалі пра акцыю, нярэдка здзіўляліся: «заклікалі не праліваць кроў, а самі пралілі кроў» (маліліся аб міры, а самі авечку зарэзалі). Маса людзей на форумах прыйшла ў жах, усе шкадавалі авечку (калі ўсе гэтыя людзі вегетарыянцы — пытанняў няма, але я вельмі сумняваюся). Суд іх падтрымаў - за забойства нявіннай авечкі «ў неналежным месцы» прызначанае дадатковае пакаранне ў выглядзе штрафу і забароны валодаць жывёламі 10 гадоў. Аказалася, што рэзаць авечак гуманна толькі ў належных для гэтай сумленнай справы месцах (гэта значыць на бойні), мяснікам і разнастайным профі ў сферы «забою жывёлы» ніхто ж не забараняе валодаць жывёламі!